Maksim Oresjkin

Maksim Stanislavovitsj Oresjkin (russisk: Максим Станиславович Орешкин, født 1982) er en russisk økonom og politiker. Han var minister for økonomisk utvikling fra 2016 til 2020.

Oresjkin er utdannet ved Høyskolen for økonomi (Высшая школа экономики) i Moskva med avgangseksamen 2004. Deretter jobbet han i bankvesenet. I september 2013 ble han utnevnt til leder for Direktoratet for langsiktig, strategisk planlegging under Det russiske finansdepartementet. I mars 2015 ble han utnevnt til vise-finansminister. 30. november 2016 ble han utnevnt til minister for økonomisk utvikling. 20. januar 2020 gikk han av sammen med den øvrige regjeringen, og ble i stedet økonomisk rådgiver for president Vladimir Putin.

Referanser 

Personer fra Moskva
Fødsler i 1982
Russiske politikere